kardosdrur/scandi-wiki huggingface dataset:
Syntesegas

Syntesegas eller syngas er en blanding af karbonmonoxid og hydrogen (CO og H2).

Syntesegas er det vigtigste mellemprodukt i konverteringsprocesser af naturgas til mere forædlede produkter som fx ammoniak, metanol, olefiner (MTO), syntetisk benzin og syntetisk diesel (GTL, lavet via for eksempel Fischer-Tropsch-processen). Syntesegas fra olieraffinaderier bruges i enkelte moderne gaskraftværker som indsatsfaktor (brændsel) i kraftproduktionen.

Al kunstgødning, ammoniak og metanol i verden fremstilles fra syntesegas. Produktionen af ammoniak, kunstgødning og metanol er på flere hundreder millioner ton per år.

Fremstilling
Syntesegas til brændsel produceres ofte ved forgasning af kul eller kommunalt affald efter følgende reaktionsligninger: 

C + H2O → CO +  H2
C + O2 → CO2
CO2 + C → 2CO  

Når syntesegas er mellemproduktet i industriel syntese af hydrogen og ammoniak, fremstilles det også fra naturgas, (via dampreforming reaktionen):

CH4 + H2O → CO + 3 H2

Syntesegas fra affald-til-energi forgasningsanlæg bruges som brændstof til at generere elektricitet.

Kulforgasningsprocesser er rimelig effektive og blev anvendt i mange år til at fremstille lysgas (kulgas) til gaslygter før elektrisk lys blev almindeligt tilgængeligt.

Andre fremstillingsmetoder under udvikling
I 2010 blev det offentliggjort i bladet Ingeniøren, at Risø kan lave syntesegas via en (omvendt) brændselscelle, som får tilført CO2 og H2O og som via tilført elektrisk energi bliver omdannet til CO og H2 og O2 som affaldsproduktet. Dette kan anvendes til produktion af syntetisk benzin til 5,5 kr per liter.

I 2012 blev det offentliggjort i bladet Ingeniøren, at DTU har forbedret levetiden væsentligt for den omvendte brændselscelle, der som output har syntesegas.

Januar 2014 meddeles det, at et hold af forskere fra University of Delaware har fundet en katalysator, som kan omdanne CO2 til CO plus ilt med en virkningsgrad på 92%. Katalysatoren er forholdsvis billig og er nanosølv. 
Syntesegas kan fås ved at tilsætte hydrogen.

Se også 
 CO2-neutral energilagring

Kilder/referencer

Eksterne henvisninger
Artikkel i Store Norske Leksikon

Gasser
Petrokemi
Organiske forbindelser
Ålen - The Eel

Ålen - The Eel (originaltitel: Unagi eller うなぎ efter den japanske fiskespecialitet Unagi) er en japansk film fra 1997 instrueret af instruktøren Shohei Imamura med Kōji Yakusho, Misa Shimizu, Mitsuko Baisho og Akira Emoto i hovedrollerne. Filmen er løst baseret på romanen On Parole (ikke udgivet i dansk oversættelse) af forfatteren Akira Yoshimura kombineret med elementer fra instruktørens film Erogotoshi-tachi yori: Jinruigaku nyûmon (engelsk titel The Pornographers, ikke distribueret i Danmark) fra 1966.

Filmen modtog sammen med Smagen af kirsebær Den Gyldne Palme ved Filmfestivalen i Cannes i 1997.

Handling 

Takuro Yamashita (Kōji Yakusho) modtager en anonym besked, der opfordrer ham til at tage hjem tidligt. Han finder sin hustru i seng med en anden mand. Han dræber hustruen og melder sig selv til politiet. Efter at være blevet løsladt åbner han en barbersalon. Har redder Keiko Hattori (Misa Shimizu) fra at begå selvmord. Keiko er tiltrukket af Takuro, men han gengælder tilnærmelserne alene overfor sin ål, der holdes i et akvarium.

Medvirkende 
 Kōji Yakusho - Takuro Yamashita
 Misa Shimizu - Keiko Hattori
 Mitsuko Baisho - Misako Nakajima
 Akira Emoto - Tamotsu Takasaki
 Fujio Tsuneta - Jiro Nakajima
 Show Aikawa - Yuji Nozawa
 Ken Kobayashi - Masaki Saito
 Sabu Kawahara - Seitaro Misato
 Etsuko Ichihara - Fumie Hattori
 Tomorowo Taguchi - Eiji Dojima
 Chiho Terada - Emiko Yamashita
 Teresa Saponangelo

Noter

Eksterne links 
 
 The Eel på JMDb 

Film fra Japan
De Gyldne Palmer
Film fra 1997
Dramafilm
Where Do We Go?

"Where Do We Go?" er en single fra 1975 med den aarhusianske rockgruppe Daisy. Singlens to sange er begge taget fra albummet The Lonesome Brigade.

Trackliste 
 "Where Do We Go?" (Muhl)  – 2:27
 "Game For Fools" (Muhl) – 4:22

Medvirkende 
 Lars Muhl: Sang, keyboards
 Frank Lorentzen: Guitar 
 Jacob Perbøll: Bas
 Eigil Madsen: Trommer

Eksterne henvisninger 
 Where Do We Go? på Discogs  (25-05-2015)

 
Sange fra Danmark
Sange fra 1975
Finn E. Kydland

Finn Erling Kydland (født 1. december 1943 i Ålgård ved Stavanger) er en norsk økonom. Siden 1978 har han boet i USA. Han er professor ved University of California, Santa Barbara. I 2004 modtog han Nobelprisen i økonomi sammen med Edward C. Prescott "for deres bidrag til dynamisk makroøkonomi: tidskonsistensen i økonomisk politik og drivkræfterne bag konjunkturcykler."

Baggrund 

Finn Kydland voksede op som den ældste af seks børn på en gård i Rogaland i det sydvestlige Norge. Han blev interesseret i matematik og økonomi som ung efter at have hjulpet med regnskaberne på en vens minkfarm. Han uddannede sig ved Norges Handelshøyskole (NHH) i Bergen og ved Carnegie Mellon University i USA, hvorfra han tog en Ph.D.-grad i 1973. Afhandlingens titel var Decentralized Macroeconomic Planning. Derefter var han ansat som adjunkt ved NHH i nogle år, men vendte i 1978 tilbage til USA, hvor han har boet og arbejdet siden.

Arbejdsområder 

Finn Kydlands hovedinteresseområder inden for økonomien er konjunkturcykler, penge- og finanspolitik og arbejdsmarkedsøkonomi.

Referencer

Eksterne henvisninger 
 Materiale om Finn Kydland på Nobelstiftelsens hjemmeside 
 Finn Kydlands hjemmeside hos University of California, Santa Barbara 

Nobelprismodtagere i økonomi
Nobelprismodtagere fra Norge
Calyptra eustrigata

Calyptra eustrigata er en natsommerfugl, der tilhører familien Ugler (Noctuidae), der findes i Sri Lanka og Malaysia. Calyptra eustrigata er blevet rapporteret som udvisende parasitisk blodsugende adfærd.

Referencer 

Noctuidae
PO Enquists pris

P.O. Enquists pris er en skandinavisk litteraturpris, som blev indstiftet af forfatteren Per Olov Enquists svenske forlag, Norstedts Förlag, hans udenlandske forlag og bogmessen Bok och Bibliotek i Göteborg på forfatterens 70-årsdag i 2004. Den uddeles årligt til "en yngre forfatter på vej ud i Europa" med stor vægt på forfatterens seneste udgivelse. Mange prisvinderne er efter modtagelsen udkommet på flere sprog. Prissummen er på 5000 euro.  

Fra 2010 består juryen af forlæggere fra Norstedts i Sverige, Gyldendal i Norge og Rosinante & Co i Danmark.

Prisvindere 
 2005 – Juli Zeh (Tyskland)
 2006 – Jonas Hassen Khemiri (Sverige)
 2007 – Trude Marstein (Norge)
 2008 – Daniel Kehlmann (Tyskland)
 2009 – Helle Helle (Danmark)
 2010 – Jonas T. Bengtsson (Danmark)
 2011 – Jón Kalman Stefánsson (Island)
 2012 – Mara Lee (Sverige)
 2013 – Ingvild H. Rishøi (Norge)
 2014 – Dorthe Nors (Danmark)
 2015 – Karolina Ramqvist (Sverige) 
 2016 – Lars Petter Sveen (Norge)
 2017 – Johannes Anyuru (Sverige)
 2018 – Caroline Albertine Minor (Danmark)
 2019 – Amanda Svensson (Sverige)
 2020 – Asta Olivia Nordenhof (Danmark)
 2021 – Jan Grue (Norge)

Referencer 
 

Litteraturpriser fra Sverige
Etableret i 2005
Sverige i 2000-tallet
Anna Sabine af Slesvig-Holsten-Sønderborg

Anna Sabine af Slesvig-Holsten-Sønderborg (7. marts 1593 – 18. juli 1659) var en dansk-tysk prinsesse, der var hertuginde af Württemberg-Weiltingen fra 1618 til 1635. Hun var datter af hertug Hans den Yngre af Slesvig-Holsten-Sønderborg og blev gift med hertug Julius Frederik af Württemberg-Weiltingen.

Biografi 

Anna Sabine blev født den 7. marts 1593 i Sønderborg som det sekstende barn og ottende datter af hertug Hans den Yngre af Slesvig-Holsten-Sønderborg i hans andet ægteskab med Agnes Hedvig af Anhalt.

Hun blev gift den 24. november 1617 i Sønderborg med hertug Julius Frederik af Württemberg-Weiltingen. De fik ni børn.

Efter Slaget ved Nördlingen i 1634 flygtede Julius Frederik med sin familie til Strassburg, hvor han døde året efter. Hertuginde Anna Sabine overlevede sin mand med 24 år og døde den 18. juli 1659 i Leonberg.

Eksterne henvisninger 
 Hans den Yngres efterkommere

Huset Oldenburg
Sønderborgske fyrstelige
Danskere i 1600-tallet
Personer fra Sønderborg
Kde domov můj

Kde domov můj? (Tjekkisk udtale: [ˈɡdɛ ˈdomof ˈmuːj], på dansk: Hvor er mit hjem?) er den tjekkiske nationalsang. Musikken er skrevet af František Škroup og teksten af skuespilforfatteren Josef Kajetán Tyl.

Musikken var skrevet til teaterstykket Fidlovačka aneb Žádný hněv a žádná rvačka (Skoma'rfesten, eller Ingen Vrede og Ingen Slagsmål), som blev opført i Prag i 1834. Sangen blev hurtigt meget populær blandt tjekkerne og brugt som den uformelle hymne i bestræbelserne på at skabe deres egen identitet inden for det Habsburgske Monarki.

Da Tjekkoslovakiet blev dannet i 1918, blev den tjekkiske sang første vers i den nye stats nationalsang, mens første vers af en slovakisk sang Nad Tatrou sa blýska blev andet vers. For at overvinde de etniske modsætninger fandtes den også i en officiel tysk oversættelse.

Da Tjekkoslovakiet blev delt i 1993, blev nationalsangen også delt. Slovakiet tilføjede endnu et vers til deres nationalsang, mens Tjekkiets nationalsang forblev uændret, kun bestående af et vers.

Originaltekst 
Kde domov můj,
kde domov můj.
Voda hučí po lučinách,
bory šumí po skalinách,
v sadě skví se jara květ,
zemský ráj to na pohled!
A to je ta krásná země,
země česká, domov můj,
země česká, domov můj!

Oversat til dansk 

Hvor er mit hjem,
hvor er mit hjem.
Bækken bruser gennem eng,
over klippen suser graner,
haven står i forårsblomst,
se, det er paradis på jord!
Og dette er det smukke land,
det tjekkiske land, mit hjem,
det tjekkiske land, mit hjem.

Noter 

Nationalsange
Tjekkiet
Tjekkoslovakiet
Kona

KONA eller Kona kan have flere betydninger:
 Kona-kaffe – en variant af (Coffea arabica), bliver dyrket på øen Hawaii (The big Island)
 Kona International Airport – (Keahole Airport) (IATA: KOA, ICAO: PHKO) er en amerikansk lufthavn beliggende ved kysten ca. 10 km nord for Kailua Kona på øen Hawaii (The big Island)
 Kailua-Kona (Hawaii) – mindre by beliggende på vestsiden af øen Hawaii (The big Island)
 Kona, område (Hawaii) – beliggende på vestsiden af øen Hawaii (The big Island)
 Kona (kunstvandingssystem)
Skotlands førsteminister

Skotlands førsteminister (, , ) er den politiske leder af Skotland og chef for den skotske regering.

Embedet som Skotlands førsteminister blev oprettet den 7. maj 1999.

Førsteministre i Skotland 
 1999 – 2000: Donald Dewar, Scottish Labour Party (SLP)
 oktober 2000: Jim Wallace, baron Wallace af Tankerness (fungerende), Liberal Democrats (LD)
 2000 – 2001: Henry McLeish, (SLP)
 november 2001: Jim Wallace, baron Wallace af Tankerness (fungerende), (LD)
 2001 – 2007: Jack McConnell, (SLP)
 2007 – 2014: Alex Salmond, Scottish National Party (SNP)
 2014 – 2023: Nicola Sturgeon, (SNP)
 2023 – nu: Humza Yousaf, (SNP)

Viceførsteministre i Skotland 
 1999 – 2005: Jim Wallace, baron Wallace af Tankerness, Liberal Democrats (LD)
 2005 – 2007: Nicol Stephen, baron Stephen, (LD)
 2007 – 2014: Nicola Sturgeon, Scottish National Party, (SNP)  
 2014 – 2023: John Swinney, (SNP) 
 2023 – nu: Shona Robison, (SNP)

Eksterne henvisninger 
 

Lister over regeringsledere
Lieth

Lieth er en by og kommune i det nordlige Tyskland, beliggende i Amt Kirchspielslandgemeinde Heider Umland i den centrale del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Den overvejende del af kommunen ligger ved overgangen mellem en gestø og marsken. En betragtelig del af den største arbejdsplads i området, olieraffinaderiet Heide, ligger i kommunen, mens resten og den officielle adresse er i Hemmingstedt.

Nabokommuner 
Nabokommuner er (med uret fra nord) kommunerne Lohe-Rickelshof, Hemmingstedt og Wöhrden (alle i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Lord Of The Dance (Daizy single)

"Lord Of The Dance" er en single fra 1974 med den aarhusianske rockgruppe Daizy, nogle gange stavet Daisy.

"Lord Of The Dance" er en hymne skrevet af den engelske sangskriver Sydney Carter i 1963. Han lånte melodien fra den amerikanske kvækersang "Simple Gifts", der blev komponeret af Joseph Brackett i 1848. Hymnen er ofte blevet fremført i engelsktalende menigheder og forsamlinger. Den er gennem årene blevet indspillet af kunstnere som f.eks. Donovan og The Dubliners. "Lord Of The Dance" er ofte fejlagtigt blevet opfattet som en traditionel keltisk melodi.

Daizys version er en poprock udgave med guitarist Frank 'Okla' Lorentzen i den vokale front. Singlen blev indspillet i Country Palles Quali Sound studie i Sønderholm ved Nibe. B-siden "Money Man Monster" - sunget og skrevet af Lars Muhl - er en rocksang, der trækker tråde tilbage til den tidlige rock 'n' roll.

Trackliste 
 "Lord Of The Dance" (Sydney Carter) oprindeligt krediteret (Trad. - Okla)  – 3:56
 "Money Man Monster" (Lars Muhl) oprindeligt krediteret (Trad. - Muhl) – 3:00

Medvirkende 
 Frank 'Okla' Lorentzen: Guitar, vokal på "Lord Of The Dance"
 Lars Muhl: Keyboards, vokal på "Money Man Monster"
 Flemming Walsøe Therkelsen: Bas
 Eigil Madsen: Trommer

Gæstemusikere
 Finn Odderskov: Saxofon på "Money Man Monster"

Referencer

Eksterne henvisninger 
 Lord Of The Dance på Discogs  (26-05-2015)

 
Sange fra Danmark
Sange fra 1974
John Swinney

John Ramsay Swinney (født 13. april 1964 i Edinburgh) er en skotsk politiker, der for tiden er viceførsteminister og finansminister. Han er også medlem af det skotske parlament.

Medlem af parlamenterne i London og Edinburgh 
I 1997–2001 var John Swinney medlem af det britiske underhus i Westminster.

I 1999 blev Swinney medlem af det skotske parlament i Edinburgh.

Partileder 
John Swinney var næstformand for det nationale skotske parti fra 1998 til 2000. I 2000–2004 var han partiets formand.

Minister 
I 2007 blev John Swinney finansminister samt minister for bæredygtig udvikling. I 2011 blev han finans- og beskæftigelsesminister samt minister for bæredygtig udvikling. I 2014 blev han forfatnings-, økonomi- og finansminister.

John Swinney blev også viceførsteminister i 2014.

Skotlands førsteministre
Personer fra Edinburgh
French Open-mesterskabet i herredouble 2015

French Open-mesterskabet i herredouble 2015 var den 114. herredoubleturnering ved French Open i tennis.

Mesterskabet blev vundet af det 3.-seedede par bestående af Ivan Dodig fra Kroatien og Marcelo Melo fra Brasilien, som i finalen besejrede det førsteseedede amerikanske brødrepar Bob og Mike Bryan med 6-7, 7-6, 7-5, og dermed fik det kroatisk-brasilianske par revanche for deres nederlag til netop Bryan-brødrene i finalen ved Wimbledon-mesterskaberne 2013. Både Dodig og Malo vandt dermed deres første grand slam-titel i karrieren i deres anden grand slam-finale i herredouble.

Bryan-brødrene var i en grand slam-finale i herredouble for 28. gang i deres karriere, og det var 12. gang at de måtte forlade slutkampen som tabere.

Hovedturnering

Spillere 
Turneringen havde deltagelse af 64 par. Heraf havde 57 par kvalificeret sig i kraft af deres ranglisteplacering pr.  2015, mens de sidste syv par havde modtaget et wildcard (WC).

Resultater

Kvartfinaler, semifinaler og finale

Første, anden og tredje runde

Se også 
 French Open-mesterskabet i herresingle 2015
 French Open-mesterskabet i damesingle 2015
 French Open-mesterskabet i damedouble 2015
 French Open-mesterskabet i mixed double 2015

Kilder / eksterne henvisninger 
 French Open   

Herredouble 2015
Tropea

Tropea er en by og kommune i provinsen Vibo Valentia i regionen Calabrien i det sydvestlige Italien. Tropea grænser op til kommunerne Drapia, Parghelia og Ricadi.

Eksterne links 

 Tropeas officielle websted

Byer i Calabrien
Pizzo

Pizzo er en by og kommune i provinsen Vibo Valentia i Calabrien i det sydvestlige Italien. Pizzo har 9.080 indbyggere (2007). Pizzo grænser op til kommunerne Curinga, Francavilla Angitola, Maierato, Sandt'Onofrio, Vibo Valentia. 

En af byens seværdigheder er borgen, hvor Joachim Murat blev henrettet i 1815.

Eksterne links 
 Pizzoa officielle hjemmeside 

Byer i Calabrien
Catharina Collet

Catharina Marie Collet (født 19. juni 1945) er en dansk/svensk psykolog, der er særligt kendt for fonds- og bestyrelsesarbejde. 

Hun er datter af bankdirektør pol. mag. Gunnar Löwegren og Karin Löwegren (født Leo) og gift med tidl. minister, kammerhere og godsejer Bernt Johan Collet.

Uddannelse m.m. 
Collet blev fil. kand i psykologi og sociologi fra Lunds Universitet i 1968.

Catharina Collet arbejdede i 30 år som erhvervspsykolog med speciale i hospitals- og sygehusområdet, de sidste 10 år som selvstændig med eget firma og inden da hos AIM og Observa.

Foreninger

Kvinder & Sundhed
Collet blev i 2022 valgt som forperson for Kvinder & Sundhed, en upolitisk og frivillig organisation der arbejder for større bevidsthed om sundhed for kvinder samt øget ligestilling for kvinder i arbejdsliv og samfund. Foreningen ønsker at sprede viden og information om kvindesygdomme samt påpege kultur som inspiration for styrket helbred og større livskvalitet.

Kultur & Arv 
I 2018 blev Collet næstformand i den nystiftede kulturbevaringsorganisation og tænktetank Kultur & Arv.

Dansk-Svensk Kulturfond 
Collet var mellem1989 og 2019 først næstformand, senere formand for Dansk-Svensk Kulturfond. En fond, der arbejder for at udbrede kendskabet til svensk kunst og kultur. Ved sin afgang som formand for Dansk-Svensk Kulturfond i foråret 2019 blev Catharina Collet tildelt ridderkorset af den svenske Nordstjärneorden.   

Norsstjärneorden uddeles til medlemmer af det svenske kongehus samt til udlændinge, der har gjort en personlig indsats for Sverige og svenske interesser.

Europa Nostra 
Collet grundlagde 1991 kulturbevaringsorgansationen Europa Nostra Danmark og var fondets formand 1991-2010. År 2000 blev hun valgt til Vicepræsident i den europæiske hovedorganisation med hovedsæde i Haag, Holland. Collet arbejde i disse år med succes for at markere Danmark som en fremtrædende kulturarvsnation indenfor landskabs- og bygningsbevaring.

Care Danmark 
Efter sin afgang 2010 som europæisk vicepræsident for Europa Nostra sad Collet i en årrække i bestyrelsen for den humanitære organisation Care Danmark.

Eksterne henvisninger 
 Catharina Collet i Kvinfos Ekspertdatabase
 Europa Nostra Danmark
 Care Danmark
 Dansk-Svensk Kulturfond
 Kultur & Arv 
 1,6 Millionklubben 

Debattører fra Danmark
Personer i Kraks Blå Bog
Catharina
French Open-mesterskabet i damedouble 2015

French Open-mesterskabet i damedouble 2015 var den 98. damedoubleturnering ved French Open i tennis.

Mesterskabet blev vundet af det 7.-seedede par bestående af Bethanie Mattek-Sands fra USA og Lucie Šafářová fra Tjekkiet, som i finalen besejrede 12.-seedede Casey Dellacqua fra Australien og Jaroslava Sjvedova fra Kasakhstan med 3-6, 6-4, 6-2. Dermed vandt Bethanie Mattek-Sands sin anden titel ved dette mesterskab, eftersom hun tre dage tidligere også havde sejret i finalen i mixed double-mesterskabet tre dage tidligere, og det var hende fjerde grand slam-titel i alt i karrieren. For Lucie Šafářová var triumfen den anden grand slam-titel i karrieren. Den første havde hun også vundet i damedouble sammen med Mattek-Sands fire måneder tidligere ved Australian Open 2015, og det amerikansk-tjekkiske par havde dermed vundet to grand slam-turneringer i træk i damedouble.

Hovedturnering

Spillere 
Turneringen havde deltagelse af 64 par. Heraf havde 57 par kvalificeret sig i kraft af deres ranglisteplacering pr.  2015, mens de sidste syv par havde modtaget et wildcard (WC).

Resultater

Kvartfinaler, semifinaler og finale

Første, anden og tredje runde

Se også 
 French Open-mesterskabet i herresingle 2015
 French Open-mesterskabet i damesingle 2015
 French Open-mesterskabet i herredouble 2015
 French Open-mesterskabet i mixed double 2015

Kilder / eksterne henvisninger 
 French Open   

Damedouble 2015
Norwegian Long Haul

Norwegian Long Haul er et datterselskab af lavprisflyselskabet Norwegian Air Shuttle, som driver langdistanceflyvninger for Norwegian fra Oslo Lufthavn, Gardermoen, Stockholm Lufthavn, Arlanda, London Gatwick Airport og Københavns Lufthavn, Kastrup til John F. Kennedy International Airport i New York City, Fort Lauderdale-Hollywood International Airport tæt på Miami, Los Angeles International Airport (LAX), Oakland International Airport tæt på San Francisco, Orlando International Airport (MCO) og Suvarnabhumi International Airport i Bangkok i Thailand. Fra november 2015 udvider selskabet på antallet af destinationer til også at omfatte Henry E. Rohlsen Airport på St. Croix (De amerikanske jomfruøer), Las Vegas i Nevada og San Juan i Puerto Rico og fra december til Baltimore og Boston samt Fort-de-France og Pointe-à-Pitre i Guadeloupe.

Anvendte flytyper er Boeing 787-8 og Boeing 787-9 Dreamliner.

Historie 
Norwegian Long Haul blev grundlagt i 2012 og udførte den første transatlantiske flyvning den 30. maj 2013. De første rutefly gik fra Oslo og Stockholm til New York og Bangkok (senere også til Orlando og Oakland), og blev fløjet af A340-300, fordi leveringen af dens Boeing 787-8 Dreamliner var forsinket. I slutningen af november 2013 startede flyvninger, også fra København til Fort Lauderdale, og senere nye ruter til Los Angeles og til New York-JFK. I juli 2014 begyndte også fly fra London Gatwick til New York, Los Angeles og Fort Lauderdale. I juni 2015 blev Norwegian Long Haul kåret til verdens bedste lavprisflyselskab på langdistanceflyvninger af Skytrax Awards

Flåde

Referencer

Eksterne henvisninger 
 Norwegians hjemmeside dk
 Norwegians american website us

Flyselskaber fra Norge
Etableret i 2012
Virksomheder i Oslo
French Open-mesterskabet i mixed double 2015

French Open-mesterskabet i mixed double 2015 var den 103. mixed double-turnering ved French Open i tennis. Mesterskabet blev vundet af amerikanerne Bethanie Mattek-Sands og Mike Bryan, som i finalen besejrede Lucie Hradecká fra Tjekkiet og Marcin Matkowski fra Polen med 7-6, 6-1.

Dermed vandt Bethanie Mattek-Sands sin tredje grand slam-titel, men den første ved French Open, idet hun tidligere havde vundet to titler ved Australian Open: mixed double-titlen i 2012 sammen med Horia Tecău og damedouble-titlen i 2015 sammen med Lucie Šafářová.

Sejren var Mike Bryans 20. grand slam-titel i karrieren, men blot den fjerde i mixed double. Det var anden gang, at han vandt mixed double-titlen ved French Open, idet han i 2003 sikrede sig sejren sammen med Lisa Raymond.

Anna-Lena Grönefeld og Jean-Julien Rojer var forsvarende mestre og vandt i første runde over det topseedede par bestående af Sania Mirza og Bruno Soares, men det tysk-hollandske par blev derefter slået ud i anden runde af Chan Yung-Jan og John Peers.

Hovedturnering

Spillere 
Turneringen havde deltagelse af 32 par. Heraf havde 26 par kvalificeret sig i kraft af deres ranglisteplacering, mens de sidste seks par havde modtaget et wildcard (WC).

Resultater

Se også 
 French Open-mesterskabet i herresingle 2015
 French Open-mesterskabet i damesingle 2015
 French Open-mesterskabet i herredouble 2015
 French Open-mesterskabet i damedouble 2015

Kilder / eksterne henvisninger 
 French Open   

Mixed double 2015